У Вікіпедыі ёсць артыкулы пра іншых асоб з прозвішчам Гурэнка.

**Арцём Гурэнка** (нар. 18 чэрвеня 1994) — беларускі футбаліст, паўабаронца расійскага клуба «Уфа».

З’яўляецца сынам беларускага футбаліста і трэнера Сяргея Гурэнкі.

Клубная кар’ера
---------------

Выхаванец клуба «Мінск», з 2011 года пачаў выступаць за дубль. Дэбютаваў у Вышэйшай лізе 17 лістапада 2012 года ў матчы супраць клуба «Брэст», выйшаўшы на замену ў другім тайме. У 2013—2014 гадах выступаў за фарм-клуб «Мінск-2» у Першай лізе.

Па заканчэнні сезона 2014 «Мінск-2» спыніў існаванне, і Арцём перайшоў у літоўскі клуб «Тракай». У складзе «Тракая» замацаваўся ў аснове, двойчы станавіўся срэбраным прызёрам чэмпіянату краіны. У лістападзе 2016 года ездзіў на прагляд у маскоўскі «Лакаматыў». Сезон 2017 пачаў у складзе «Судувы», аднак па пагадненні бакоў пакінуў каманду ўжо ў маі 2017 года.

Пасля зыходу з «Судувы» падтрымліваў форму з мінскім «Дынама», дзе галоўным трэнерам быў яго бацька. У ліпені 2017 года пасля прагляду падпісаў кантракт са «Слуцкам». У складзе «Слуцка» стаў у асноўным выхадзіць на замену. Па заканчэнні сезона ў лістападзе 2017 года разарваў кантракт з клубам.

Са студзеня 2018 года знаходзіўся на праглядзе ў мінскім «Дынама», з якім у лютым падпісаў кантракт. У першай палове сезона 2018 з’яўляўся на полі нерэгулярна, з лета стаў часцей выхадзіць у стартавым складзе. У пачатку 2019 года, нягледзячы на заканчэнне кантракта, трэніраваўся з дынамаўцамі і адправіўся на першы турэцкі збор, аднак у лютым пакінуў каманду.

У сакавіку 2019 зноў апынуўся ў Літве, стаўшы іграком клуба «Рыцярэй» (былы «Тракай»). У жніўні 2019 года папоўніў склад «Віцебска», дзе замацаваўся ў стартавым складзе.

У студзені 2021 года па заканчэнні кантракта пакінуў «Віцебск» і стаў трэніравацца з «Іслаччу», з якой неўзабаве падпісаў пагадненне. У «Іслачы» таксама стаў трывалым іграком асновы. У студзені 2022 года па заканчэнні кантракта пакінуў клуб.

У сакавіку 2022 года далучыўся да бабруйскай «Белшыны», дзе хутка замацаваўся ў стартавым складзе. У ліпені 2022 года пакінуў клуб і неўзабаве стаў іграком казахстанскага «Турана». Па выніках сезона 2022 «Туран» страціў месца ў найвышэйшым дывізіёне.

У сакавіку 2023 года вярнуўся ў «Белшыну». У ліпені 2023 года пакінуў клуб па пагадненні бакоў і неўзабаве далучыўся да расійскай «Уфы», галоўным трэнерам якой незадоўга да таго стаў яго бацька Сяргей Гурэнка.

Міжнародная кар’ера
-------------------

Гуляў за юніёрскую зборную Беларусі, у кастрычніку 2012 года прымаў удзел у адборачным раўндзе чэмпіянату Еўропы.

З 2013 па 2016 года выступаў за моладзевую зборную Беларусі. У студзені 2014 года ўдзельнічаў у Кубку Садружнасці ў Санкт-Пецярбургу, дзе разам з беларускай камандай стаў бронзавым прызёрам.

Дасягненні
----------

* Літва 02Сярэбраны прызёр Срэбраны прызёр чэмпіянату Літвы (2): 2015, 2016
* Беларусь 03Бронзавы прызёр Бронзавы прызёр чэмпіянату Беларусі: 2018

Заўвагі
-------

1. ↑
2. 1 2
3. ↑  Артем Гуренко прошел просмотр в «Локомотиве»
4. ↑  Артем Гуренко стал игроком «Судувы»
5. ↑  Артем Гуренко стал игроком «Слуцка»
6. ↑  Былина, Сафонов, Щегрикович, Гуренко, Коне и Юсов покидают «Слуцк»
7. ↑  Артем Гуренко и Артем Соловей стали игроками минского «Динамо», Медич не подошел клубу
8. ↑  Артем Гуренко и Филипп Иванов покинули минское «Динамо»
9. ↑  Артем Гуренко трудоустроился в Литве и забил в своем дебютном матче (ВИДЕО)
10. ↑  Артем Гуренко перешел в «Витебск»
11. ↑  Чалов и Гуренко покинули «Витебск»
12. ↑  Артем Гуренко стал игроком «Ислочи»
13. ↑  Четыре игрока покинули «Ислочь»
14. ↑  Тур 2. Анонс. Ковальчук на пороге двух сотен **(нявызн.)**(недаступная спасылка). Архівавана з першакрыніцы 5 красавіка 2022. Праверана 5 красавіка 2022.
15. ↑  Футбол. Артем Гуренко покидает "Белшину" **(нявызн.)**(недаступная спасылка). Архівавана з першакрыніцы 21 ліпеня 2022. Праверана 21 ліпеня 2022.
16. ↑  Артем Гуренко стал игроком казахстанского «Турана»
17. ↑  "Белшина" объявила о подписании Гуренко и Фофана (руск.). *football.by* (17 сакавіка 2023). Праверана 18 сакавіка 2023.
18. ↑  Артем Гуренко покинул "Белшину" (руск.). *football.by* (5 ліпеня 2023). Праверана 6 ліпеня 2023.
19. ↑  Артем Гуренко воссоединился с отцом в "Уфе" (руск.). *football.by* (11 ліпеня 2023). Праверана 12 ліпеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |